
ΤΕΥΧΟΣ ΔΕΥΤΕΡΟ 


Αρ 


. Φύλλου 699 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Ίδρυση Εργαστηρίου με τίτλο «Εργαστήριο Προ¬ 
ηγμένων και Συνθέτων Υλικών, Νανοϋλικών, Να- 
νοδιεργασιών και Νανοτεχνολογίας» στον Τομέα 
III της Σχολής Χημικών Μηχανικών του Ε.Μ.Π. 

2 Ιδρυση Εργαστηρίου με τίτλο «Οριζόντιο Εργα¬ 
στήριο Ελέγχου Ποιότητας Διεργασιών και Προϊ¬ 
όντων» στη Σχολή Χημικών Μηχανικών του Εθνι¬ 
κού Μετσόβιου Πολυτεχνείου. 

3 Πράξη μεταβίβασης αρμοδιοτήτων του άρθρου 
54 του ν. 4485/2017 στην Επταμελή Επιτροπή 
Ερευνών και Διαχείρισης του Ειδικού Λογαρια¬ 
σμού Κονδυλίων Έρευνας του Πανεπιστημίου 
Κρήτης. 


ΑΠΟΦΑΣΕΙΣ 

Αριθμ. 4884 _ (1) 

Ίδρυση Εργαστηρίου με τίτλο "Εργαστήριο Προ¬ 
ηγμένων και Συνθέτων Υλικών, Νανοϋλικών, Να- 
νοδιεργασιών και Νανοτεχνολογίας" στονΤομέα 
III της Σχολής Χημικών Μηχανικών του Ε.Μ.Π. 

Ο ΠΡΥΤΑΝΗΣ ΤΟΥ ΕΘΝΙΚΟΥ ΜΕΤΣΟΒΙΟΥ 
ΠΟΛΥΤΕΧΝΕΙΟΥ 

Έχοντας υπόψη: 

1 .Τις διατάξεις του άρθρου 60 του ν. 4386/2016 (Α' 83) 
και των άρθρων 28 και 29 του ν. 4485/2017 (ΑΊ14). 

2. Τη εισήγηση της Γενικής Συνέλευσης του Τομέα III 
(Τομέας Επιστήμης και Τεχνικής των Υλικών), συνεδρί¬ 
αση στις 3.2.2017, καθώς και της Γενικής Συνέλευσης 
της Σχολής Χημικών Μηχανικών του Εθνικού Μετσόβιου 
Πολυτεχνείου, συνεδρίαση στις 29.3.2017. 

3. Την απόφαση της Συγκλήτου του Εθνικού Μετσόβι¬ 
ου Πολυτεχνείου (αριθμ. απόφασης 8 στη συνεδρίαση 
της 21.9.2017). 

4. Το γεγονός ότι δεν έχει εκδοθεί ο Οργανισμός του 
Ιδρύματος. 

5. Το γεγονός ότι από την εφαρμογή των διατάξεων 
της παρούσας απόφασης δεν προκαλείται δαπάνη σε 
βάρος του Προϋπολογισμού του Εθνικού Μετσόβιου Πο¬ 
λυτεχνείου, σύμφωνα με το άρθρο 90 του π.δ. 63/2005, 
αποφασίζουμε: 


Την Ίδρυση του Εργαστηρίου με τίτλο "Εργαστήριο 
Προηγμένων και Συνθέτων Υλικών, Νανοϋλικών, Νανο- 
διεργασιών και Νανοτεχνολογίας" που θα ανήκει στον 
Τομέα III της Σχολής Χημικών Μηχανικών Ε.Μ.Π, ως ακο¬ 
λούθως: 

Άρθρο 1 
Ίδρυση 

Ιδρύεται στονΤομέα III της Σχολής Χημικών Μηχανικών 
του Εθνικού Μετσόβιου Πολυτεχνείου Εργαστήριο με 
τίτλο: «Εργαστήριο Προηγμένων και Σύνθετων Υλικών, 
Νανοϋλικών, Νανοδιεργασιών και Νανοτεχνολογίας». 

Το Εργαστήριο αυτό ανήκει στονΤομέα III της Σχολής 
Χημικών Μηχανικών και εξυπηρετεί τις ερευνητικές και 
εκπαιδευτικές ανάγκες στο γνωστικό πεδίο της μελέτης 
και παραγωγής (σε εργαστηριακή και πιλοτική κλίμακα, 
συμπεριλαμβανομένων των αντίστοιχων διεργασιών) 
προηγμένων υλικών, προηγμένων πολυμερών, νανοϋ¬ 
λικών, σύνθετων και νανοσύνθετων υλικών, καθώς και 
τον χαρακτηρισμό των ιδιοτήτων αυτών. 

Άρθρο 2 
Σκοπός 

Το εργαστήριο έχει ως σκοπό: 

1) την υποστήριξη των εκπαιδευτικών αναγκών της 
Σχολής Χημικών Μηχανικών Ε.Μ.Π. και άλλων Σχολών 
σε θέματα σχετικά με το γνωστικό αντικείμενο του Ερ¬ 
γαστηρίου, όπως ορίζεται στο άρθρο 1 του παρόντος 
εγγράφου, αλλά και με την ευρύτερη περιοχή του Τομέα 
III της Σχολής Χημικών Μηχανικών. 

2) την διεξαγωγή και την ανάπτυξη ερευνητικών και 
συναφών δραστηριοτήτων στο οριζόμενο ως άνω γνω¬ 
στικό πεδίο σύμφωνα με τις γενικές αρχές και κανονι- 
σμούςτης Επιτροπής Διαχείρισης Ειδικού Λογαριασμού 
(ΕΔΕΙΛ) του ΕΜΠ, όπως αυτά καθορίζονται από την Σύ¬ 
γκλητο. 

3) την ανάπτυξη προγραμμάτων διδασκαλίας και 
έρευνας για μεταπτυχιακούς φοιτητές στο πλαίσιο του 
γνωστικού πεδίου του εργαστηρίου. 

4) την οργάνωση σεμιναρίων, συμποσίων, συνεδρίων, 
διαλέξεων καθώς και την προετοιμασία δημοσιεύσεων 
και εκδόσεων. 

5) την κάθε μορφής ακαδημαϊκή συνεργασία με όλα τα 
κέντρα ερευνών και ακαδημαϊκά ιδρύματα ελληνικά και 
αλλοδαπά, εφόσον οι επιστημονικοί στόχοι συμπίπτουν, 

συμβαδίζουν ή/και αλληλοσυμπληρώνονται με εκείνους 
του Εργαστηρίου, μέσα σε πνεύμα αμοιβαιότητας και 
συλλογικής εργασίας. 

6) την συνεργασία με σχετικές δημόσιες υπηρεσίες, 
δήμους, κοινότητες και άλλους κοινωνικούς και επιστη¬ 
μονικούς φορείς και τη συμβολή του Εργαστηρίου στη 
μελέτη προβλημάτων και ανάπτυξης της χώρας. 

7) την παροχή υπηρεσιών κατά τα προβλεπόμενα από 
τον Οδηγό Χρηματοδότησης και Διαχείρισης της ΕΔΕΙΛ 
του ΕΜΠ. 

Άρθρο 3 

Διοίκηση-Προσωπικό 

Το Εργαστήριο Προηγμένων και Συνθέτων Υλικών, Να- 
νοϋλικών, Νανοδιεργασιών και Νανοτεχνολογίας του 
Τομέα III της Σχολής Χημικών Μηχανικών Ε.Μ.Π εντάσ¬ 
σονται μέλη του Διδακτικού Ερευνητικού Προσωπικού 
(ΔΕΠ) της Σχολής Χημικών Μηχανικών των οποίων το 
γνωστικό αντικείμενο εμπίπτει στα διδακτικά και ερευ¬ 
νητικά αντικείμενα του Εργαστηρίου. Επίσης, στελεχώ¬ 
νεται από μέλη του Ειδικού Τεχνικού Εργαστηριακού 
Προσωπικού (ΕΤΕΠ), μέλη του Εργαστηριακό Διδακτικό 
Προσωπικό (ΕΔΙΠ), μέλη του λοιπού επιστημονικού προ¬ 
σωπικού και του διοικητικού προσωπικού και ερευνητές 
με συμβάσεις έργου ορισμένου χρόνου. Η ένταξη του 
προσωπικού στο Εργαστήριο γίνεται κατόπιν αιτήσεως 
του με την διαδικασία που ο νόμος ορίζει. 

Το Εργαστήριο διευθύνεται από τον Διευθυντή, μέλος 
ΔΕΠ του Τομέα III (Τομέα Επιστήμης και Τεχνικής των 
Υλικών), ο οποίος πρέπει να είναι επιστή μονας αναγνω¬ 
ρισμένου κύρους και εμπειρίας στους σχετικούς με τη 
δραστηριότητα του Εργαστηρίου και ο οποίος εκλέγεται 
σύμφωνα με την κείμενη νομοθεσία. 

Άρθρο 4 

Αρμοδιότητες Διευθυντή 

Ο Διευθυντής ασκεί τις αρμοδιότητες που προβλέ- 
πονται από την εκάστοτε ισχύουσα νομοθεσία και ει¬ 
δικότερα: 

• Συντονίζει το διδακτικό και ερευνητικό έργο του Ερ¬ 
γαστηρίου σε προπτυχιακό και μεταπτυχιακό επίπεδο. 

• Καταρτίζει το ετήσιο πρόγραμμα λειτουργίας του 
Εργαστηρίου. 

■ Εισηγείται στη Γενική Συνέλευση της Σχολής την 
έγκριση του ετήσιου προγράμματος λειτουργίας του 
Εργαστηρίου. 

• Εισηγείται στη Γενική Συνέλευση της Σχολής τους 
υπόλογους αναλωσίμων υλικών, του εξοπλισμού και 
των χώρων εργασίας. 

■ Εισηγείται στην Γενική Συνέλευση του Τομέα III για 
την προμήθεια του απαραίτητου εξοπλισμού του Ερ¬ 
γαστηρίου. 

• Μεριμνά για την τήρηση του κανονισμού και του προ¬ 
γράμματος λειτουργίας του Εργαστηρίου. 

• Μεριμνά για τη στελέχωση του Εργαστηρίου με το 
αναγκαίο κατάλληλο προσωπικό. 

• Μεριμνά για την οικονομική διαχείριση των εσόδων 
του Εργαστηρίου. 

• Μεριμνά για την κατανομή των χώρων του Εργαστη¬ 
ρίου. 


■ Μεριμνά για τη σύνταξη, την παρακολούθηση, το 
συντονισμό και την εκπλήρωση του προγράμματος 
λειτουργίας και δραστηριοτήτων του Εργαστηρίου στο 
πλαίσιο της αποστολής του. 

• Υπογράφει κάθε εξερχόμενο έγγραφο 

Άρθρο 5 

Εγκαταστάσεις - Αειτουργία 

1) Το Εργαστήριο στεγάζεται στους χώρους Β1.018, 
Β.013, Ε.102, Β.112, Θ.203, Β. 101, Θ.303, Θ.204 των Κτι¬ 
ρίων της Σχολής Χημικών Μηχανικών στην Πολυτεχνει- 
ούπολη Ζωγράφου. Στους χώρους εγκατάστασης τοπο¬ 
θετείται πινακίδα με τον τίτλο του Εργαστηρίου. 

2) Το Εργαστήριο λειτουργεί κατά τις εργάσιμες ημέ¬ 
ρες και ώρες, σύμφωνα με τον κανονισμό του Εθνικού 
Μετσόβιου Πολυτεχνείου. 

3) Ο Διευθυντής ενημερώνεται πριν από τη διεξαγωγή 
κάθε εργασίας, που γίνεται στο εργαστήριο στα πλαί¬ 
σια ερευνητικού προγράμματος ή άλλου έργου, που 
έχει αποφασισθεί και καθορίζει την προτεραιότητα στη 
χρησιμοποίηση οργάνων και χώρων σε περίπτωση που 
δεν υπάρχει σχετική απόφαση. 

4) Ο Διευθυντής έχει την ευθύνη για την εν γένει λει¬ 
τουργία του Εργαστηρίου, τη χρησιμοποίηση οργάνων 
και υλικών που ανήκουν σε αυτό, την παραμονή των ερ¬ 
γαζομένων (προσωπικού, φοιτητών, επισκεπτών) στους 
χώρους, καθώς και στην προστασία των οργάνων και 
εγκαταστάσεων του εργαστηρίου από βλάβες. 

5) Η χρησιμοποίηση ειδικών οργάνων του Εργαστη¬ 
ρίου επιτρέπεται μόνο στο προσωπικό του ή άλλους 
ερευνητές, που έχουν λάβει ειδική επί των οργάνων αυ¬ 
τών εκπαίδευση και εξουσιοδότηση από τον διευθυντή 
αυτού. Κινητά όργανα και σκεύη, τα οποία παραδίδονται 
για τη διεξαγωγή εργασιών, επιστρέφονται μετά τη χρη¬ 
σιμοποίηση τους, στην κατάσταση που είχαν παραδοθεί. 

6) Με εισήγηση του Διευθυντή στα αρμόδια όργανα 
της Σχολής Χημικών Μηχανικών Ε.Μ.Π είναι δυνατή η 
πρόσληψη επιστημόνων σε τομείς σχετικούς με τις δι¬ 
δακτικές και ερευνητικές δραστηριότητεςτου εργαστη¬ 
ρίου, σύμφωνα με τα άρθρα 18 ν. 1268/1982 και 5 του 
π.δ. 407/1980 (Α' 12) και 2 παρ. 1 εδ. Δ' του ν. 1674/1986 
(Α' 203), όπως αυτά ισχύουν. 

7) Χρήση των εγκαταστάσεων του εργαστηρίου μπο¬ 
ρεί να γίνεται από προπτυχιακούς και μεταπτυχιακούς 
φοιτητές, ερευνητές με συμβάσεις έργου ορισμένου χρό¬ 
νου, μέλη ΔΕΠ ή ΕΤΕΠ/ΕΔΙΠ ή ΙΔΑΧτου Ε.Μ.Π, και άλλων 
Ιδρυμάτων Τ ριτοβάθμιας Εκπαίδευσης. 

8) Το Εργαστήριο ακολουθεί τους ειδικούς κανόνες 
ασφάλειας που περιλαμβάνονται στον Ενιαίο Κανονισμό 
Λειτουργίας Εργαστηρίων και Σπουδαστηρίων. 

Άρθρο 6 

Πόροι-Έσοδα 

Οι οικονομικοί πόροι-έσοδα του Εργαστηρίου Προ¬ 
ηγμένων και Συνθέτων Υλικών, Νανοϋλικών, Νανοδιερ- 
γασιών και Νανοτεχνολογίας του Τομέα III της Σχολής 
Χημικών Μηχανικών Ε.Μ.Π προέρχονται από: 

α) Την εκτέλεση ερευνητικών προγραμμάτων. 

β) Τη διάθεση ερευνητικών και εν γένει επιστημονικών 
προϊόντων. 

γ) Την παροχή υπηρεσιών σύμφωνα με το άρθρο 3, 
παρ. 3 του π.δ. 159/1984. 

δ) Πιστώσεις που χορηγούνται από τη Σχολή Χημικών 
Μηχανικών του Εθνικού Μετσόβιου Πολυτεχνείου με 
τη διαδικασία του άρθρου 4 παρ. 1 ε του ν. 2083/1992. 

ε) Κληρονομιές, κληροδοτήματα, δωρεές και κάθε 
άλλη οικονομική ενίσχυση που προέρχεται από ημεδαπά 
ή αλλοδαπά φυσικά και νομικά πρόσωπα, διεθνείς ορ¬ 
γανισμούς, δημόσιους ή ιδιωτικούς φορείς/επιχειρήσεις 
προς το Εθνικό Μετσόβιο Πολυτεχνείο για τους σκοπούς 
του Εργαστηρίου. 

Άρθρο 7 

Τηρούμενα Βιβλία και αρχεία 

Για τις ανάγκες του Εργαστηρίου Προηγμένων και Συν¬ 
θέτων Υλικών, Νανοϋλικών, Νανοδιεργασιών και Νανοτε- 
χνολογίας του Τομέα III της Σχολής Χημικών Μηχανικών 
Ε.Μ.Π τηρούνται αρχεία σε έντυπη ή/και ηλεκτρονική 
μορφή, που αφορούν στις δραστηριότητες και στις πα¬ 
ρεχόμενες υπηρεσίεςτου Εργαστηρίου.Τα βιβλία καιτα 
αρχεία αυτά είναι: 

- Βαθμολόγιο φοιτητών 

- Βιβλίο περιουσιακών στοιχείων του Εργαστηρίου 

- Κατάλογος αντιδραστηρίων 

- Κατάλογος επιστημονικών βιβλίων, περιοδικών και 
οργάνων - Αρχείο ερευνητικών προγραμμάτων 

- Φάκελος οικονομικών στοιχείων για κάθε έτος 

- Αρχείο εκπαιδευτικής δραστηριότητας 

- Αρχείο τεχνικών εκθέσεων 

- Αρχείο προσωπικού 

Με απόφαση του Διευθυντή του Εργαστηρίου είναι 
δυνατό να ορίζεται αναγκαία η τήρηση και άλλων βιβλί¬ 
ων ή αρχείων, απαραίτητων για την εύρυθμη λειτουργία 
του Εργαστηρίου. 

Άρθρο 8 

Έναρξη ισχύος 

Η ισχύςτης παρούσης αρχίζει από τη δημοσίευσή της 
στην Εφημερίδα της Κυβερνήσεως. 

Η πράξη αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Φεβρουάριου 2018 

Ο Πρύτανης 

ΙΩΑΝΝΗΣ ΚΩΝΣΤΑΝΤΙΝΟΥ ΓΚΟΛΙΑΣ 


Αριθμ. 4882 _ (2) 

Ίδρυση Εργαστηρίου με τίτλο "Οριζόντιο Εργα¬ 
στήριο Ελέγχου Ποιότητας Διεργασιών και Προϊ¬ 
όντων" στη Σχολή Χημικών Μηχανικών του Εθνι¬ 
κού Μετσόβιου Πολυτεχνείου. 

Ο ΠΡΥΤΑΝΗΣ ΤΟΥ ΕΘΝΙΚΟΥ 
ΜΕΤΣΟΒΙΟΥ ΠΟΛΥΤΕΧΝΕΙΟΥ 

Έχοντας υπόψη: 

1 .Τις διατάξεις του άρθρου 60 του ν. 4386/2016 (Α'83) 
και των άρθρων 28 και 29 του ν. 4485/2017 (ΑΊ14). 


2. Την εισήγηση της Γενικής Συνέλευσης της Σχολής 
Χημικών Μηχανικών του Εθνικού Μετσόβιου Πολυτε¬ 
χνείου (συνεδρίαση στις 29.03-2017). 

3. Την απόφαση της Συγκλήτου του Εθνικού Μετσόβι¬ 
ου Πολυτεχνείου (αριθμ. απόφασης 8/21.09.2017). 

4. Το γεγονός ότι δεν έχει εκδοθεί ο Οργανισμός του 
Ιδρύματος. 

5. Το γεγονός ότι από την εφαρμογή των διατάξεων της 
παρούσας απόφασης δεν προκαλείται δαπάνη σε βάρος 
του κρατικού προϋπολογισμού του Εθνικού Μετσόβιου 
Πολυτεχνείου, σύμφωνα με το άρθρο 90 του π.δ. 63/2005 
αποφασίζουμε: 

την Ίδρυση Εργαστηρίου με τίτλο "Οριζόντιο Εργα¬ 
στήριο Ελέγχου Ποιότητας Διεργασιών και Προϊόντων" 
που θα ανήκει στη Σχολή Χημικών Μηχανικών Ε.Μ.Π, 
ως ακολούθως: 

Άρθρο 1 
Ίδρυση 

Ιδρύεται στη Σχολή Χημικών Μηχανικών του Εθνικού 
Μετσόβιου Πολυτεχνείου Εργαστήριο με τίτλο: "Ορι¬ 
ζόντιο Εργαστήριο Ελέγχου Ποιότητας Διεργασιών και 
Προϊόντων". 

Το Εργαστήριο ανήκει στη Σχολή Χημικών Μηχανικών 
Ε.Μ.Π για να εξυπηρετήσει τις εκπαιδευτικές και ερευνη¬ 
τικές ανάγκες στο γνωστικό αντικείμενο του ελέγχου ποι¬ 
ότητας μέσω ανάπτυξης και εφαρμογής εξειδικευμένων 
μεθόδων, χρήσης ενόργανων αναλύσεων/μετρήσεων 
και αξιολόγησης των αποτελεσμάτων και την ανάγκη 
παροχής υπηρεσιών προς τρίτους στο ίδιο αντικείμενο. 
Η ίδρυση του Οριζόντιου Εργαστηρίου Ελέγχου Ποιό¬ 
τητας Διεργασιών και Προϊόντων καλύπτει την ανάγκη 
συγκέντρωσης σύγχρονων επιστημονικών οργάνων της 
Σχολής Χημικών Μηχανικών Ε.Μ.Π., υψηλού κόστους, 
πιστότητας και ακρίβειας και την αξιοποίησή τους από 
εξειδικευμένο προσωπικό προς όφελος όλων των μελών 
της Σχολής. Η ίδρυσή του εξυπηρετεί την ανάγκη από¬ 
κτησης οργάνων κοινής κτήσης των οποίων το κόστος 
αγοράς, λειτουργίας και συντήρησης από μεμονωμένα 
εργαστήρια είναι απαγορευτικό, δημιουργίας εργαστη¬ 
ριακής υποδομής επιστημονικών και ερευνητικών ορ¬ 
γάνων υψηλής πιστότητας και ακρίβειαςτης Σχολής, και 
δημιουργίας δυνατότητας πρόσβασης για όλα τα μέλη 
της Σχολής Χημικών Μηχανικών Ε.Μ.Π και παροχής υπη¬ 
ρεσιών προς τρίτους. 

Άρθρο 2 
Σκοπός 

Το Εργαστήριο έχει ως σκοπό: 

1) την επιστημονική υποστήριξη του Εκπαιδευτικού 
και Ερευνητικού έργου της Σχολής στο πλαίσιο προ¬ 
πτυχιακών, μεταπτυχιακών σπουδών και ερευνητικών 
προγραμμάτων 

2) την παροχή επιστημονικών υπηρεσιών υψηλής 
στάθμης σε φορείς και σε ιδιώτες. 

3) την κάλυψη σε προπτυχιακό και μεταπτυχιακό επί¬ 
πεδο των εκπαιδευτικών και ερευνητικών αναγκών της 
Σχολής Χημικών Μηχανικών και άλλων Σχολών του Ιδρύ¬ 
ματος στο γνωστικό αντικείμενο που προσδιορίζεται 
στο άρθρο 1. 

4) την κάθε μορφής συνεργασία με κέντρα ερευνών, 
ινστιτούτα και ακαδημαϊκά ιδρύματα της ημεδαπής ή της 
αλλοδαπής, εφόσον οι επιστημονικοί στόχοι συμπίπτουν, 
συμβαδίζουν και αλληλοσυμπληρώνονται με εκείνους 
του εργαστηρίου. 

5) την οργάνωση σεμιναρίων, συμποσίων, συνεδρίων, 
διαλέξεων, καθώς και την πραγματοποίηση δημοσιεύ¬ 
σεων και εκδόσεων. 

6) τη συνεργασία με σχετικές δημόσιες υπηρεσίες, 
δήμους, κοινότητες και άλλους κοινωνικούς και επιστη¬ 
μονικούς φορείς, και τη συμβολή του εργαστηρίου στη 
μελέτη προβλημάτων και την ανάπτυξη της χώρας. 

7) την παροχή υπηρεσιών κατά τα προβλεπόμενα από 
τον Οδηγό Χρηματοδότησης και Διαχείρισης της ΕΔΕΙΛ 
του ΕΜΠ. 

Άρθρο 3 

Διοίκηση-Προσωπικό 

Το Οριζόντιο Εργαστήριο Ελέγχου Ποιότητας Διερ¬ 
γασιών και Προϊόντων εντάσσονται μέλη Διδακτικού 
και Ερευνητικού Προσωπικού της Σχολής Χημικών Μη¬ 
χανικών Ε.Μ.Π των οποίων το γνωστικό και ερευνητικό 
αντικείμενο είναι σχετικό με εκείνο του Εργαστηρίου. 
Επίσης, στελεχώνεται από μέλη του ΕιδικούΤεχνικού Ερ¬ 
γαστηριακού Προσωπικού (ΕΤΕΠ), μέλη του Εργαστηρια¬ 
κό Διδακτικό Προσωπικό (ΕΔΙΠ), μέλη του λοιπού επιστη¬ 
μονικού προσωπικού και του διοικητικού προσωπικού 
και ερευνητές με συμβάσεις έργου ορισμένου χρόνου. Η 
ένταξη του προσωπικού στο Εργαστήριο γίνεται κατόπιν 
αιτήσεώς του με την διαδικασία που ο νόμος ορίζει. 

Τα δικαιώματα και οι υποχρεώσεις των μελών του 
Εργαστηρίου, καθώς και οι διαδικασίες αποχώρησης ή 
διαγραφής τους ορίζονται στο άρθρο 2 του Ενιαίου Εσω¬ 
τερικού Κανονισμού Λειτουργίας Εργαστηρίων και Σπου¬ 
δαστηρίων του ΕΜΠ (απόφαση Συγκλήτου 16.5.2003). 

Σε περίπτωση που ο αριθμός των μόνιμων μελών του 
Εργαστηρίου υπερβαίνει το 10, εκλέγεται από τη ΓΣτης 
Σχολής Χημικών Μηχανικών, Συμβούλιο Εργαστηρίου με 
τις αρμοδιότητες που ορίζονται στον Ενιαίο Εσωτερικό 
Κανονισμό Λειτουργίας Εργαστηρίων και Σπουδαστη¬ 
ρίων του ΕΜΠ. 

Το Εργαστήριο διευθύνεται από το Διευθυντή που 
είναι μέλος ΔΕΠ του Εργαστηρίου και εκλέγεται όπως 
ο νόμος ορίζει. 

Άρθρο 4 

Αρμοδιότητες Διευθυντή 

Ο Διευθυντής ασκεί τις αρμοδιότητες που προβλέ- 
πονται από την εκάστοτε ισχύουσα νομοθεσία και ει¬ 
δικότερα: 

• Συντονίζει το διδακτικό και ερευνητικό έργο του Ερ¬ 
γαστηρίου σε προπτυχιακό και μεταπτυχιακό επίπεδο. 

■ Καταρτίζει το ετήσιο πρόγραμμα λειτουργίας του 
Εργαστηρίου. 

• Εισηγείται στη Γενική Συνέλευση της Σχολής την 
έγκριση του ετήσιου προγράμματος λειτουργίας του 
Εργαστηρίου. 

■ Εισηγείται στη Γενική Συνέλευση της Σχολής τους 
υπόλογους αναλωσίμων υλικών, του εξοπλισμού και 
των χώρων εργασίας. 


• Εισηγείται στην Γενική Συνέλευση της Σχολής για την 
προμήθεια του απαραίτητου εξοπλισμού του Εργαστη¬ 
ρίου. 

• Μεριμνά για την τήρηση του κανονισμού και του προ¬ 
γράμματος λειτουργίας του Εργαστηρίου. 

• Μεριμνά για τη στελέχωση του Εργαστηρίου με το 
αναγκαίο κατάλληλο προσωπικό. 

• Μεριμνά για την οικονομική διαχείριση των εσόδων 
του Εργαστηρίου. 

• Μεριμνά για την κατανομή των χώρων του Εργαστη¬ 
ρίου. 

■ Μεριμνά για τη σύνταξη, την παρακολούθηση, το 
συντονισμό και την εκπλήρωση του προγράμματος 
λειτουργίας και δραστηριοτήτων του Εργαστηρίου στο 
πλαίσιο της αποστολής του. 

• Υπογράφει κάθε εξερχόμενο έγγραφο 

Άρθρο 5 

Εγκαταστάσεις-Λειτουργία-Εξοπλισμός 

1) Το Οριζόντιο Εργαστήριο (ΟΕ) στεγάζεται στα κτή¬ 
ρια της Σχολής Χημικών Μηχανικών στη Πολυτεχνειού- 
πολη Ζωγράφου. Στους χώρους εγκατάστασης τοποθε¬ 
τείται πινακίδα με τον τίτλο του Εργαστηρίου. 

2) Χρήση των εγκαταστάσεων του Εργαστηρίου μπο¬ 
ρεί να γίνεται από προπτυχιακούς και μεταπτυχιακούς 
φοιτητές, μέλη ΔΕΠ, ΕΔΉΤ, ή ΕΤΕΠ του ΕΜΠ και άλλων 
ΙδρυμάτωνΤριτοβάθμιας Εκπαίδευσης, σύμφωνα μετον 
Ενιαίο Εσωτερικό Κανονισμό Λειτουργίας Εργαστηρίων 
και Σπουδαστηρίων του ΕΜΠ και τους κανόνες λειτουρ¬ 
γίας που περιέχονται στο άρθρο 6. 

3) Ειδικότερα η χρήση των εγκαταστάσεων και του 
εξοπλισμού του Εργαστηρίου γίνεται με την ακόλουθη 
σειρά προτεραιότητας: μέλη ΔΕΠ, ΕΔΓΠ, ή ΕΤΕΠ της Σχο¬ 
λής Χημικών Μηχανικών, μέλη ΔΕΠ, ΕΔΓΠ, ή ΕΤΕΠ του 
ΕΜΠ, μέλη ΔΕΠ, ΕΔΙΠ, ή ΕΤΕΠ άλλων ΑΕΙ. 

4) Η χρήση των εγκαταστάσεων και του εξοπλισμού 
του Εργαστηρίου γίνεται επίσης από προπτυχιακούς και 
μεταπτυχιακούς φοιτητές με ευθύνη του επιβλέποντος 
μέλους ΔΕΠ: α) για τις διδακτικές ανάγκες μαθημάτων, 
όπως αυτές καθορίζονται στο ωρολόγιο πρόγραμμα β) 
για την εκπόνηση διδακτορικών και διπλωματικών ερ¬ 
γασιών, και γ) για την εκτέλεση εργασιών στα πλαίσια 
εγκεκριμένων ερευνητικών προγραμμάτων. 

5) Το Εργαστήριο λειτουργεί σύμφωνα με τον Ενι¬ 
αίο Εσωτερικό Κανονισμό Λειτουργίας Εργαστη¬ 
ρίων και Σπουδαστηρίων του ΕΜΠ (εφαρμογή άρ¬ 
θρου 2, παρ. 7 υπουργική απόφαση Φ1/232/Β1/404/ 
ΦΕΚ1098/05.09.2000 και απόφαση Συγκλήτου 
16/05/2003). 

6) Σε κάθε όργανο του Εργαστηρίου ορίζεται ως υπεύ¬ 
θυνος ένα μέλος ΔΕΠ του Εργαστηρίου που διαθέτει 
αποδεδειγμένη εμπειρία και συνεργάζεται με το επιστη¬ 
μονικό προσωπικό του ΟΕ, στην επίλυση προβλημάτων 
που τυχόν προκύπτουν στη λειτουργία του οργάνου. Το 
υπεύθυνο μέλος ΔΕΠ επιμελείται την εισροή αναλύσεων 
για το όργανο ευθύνης του και την παροχή υπηρεσιών 
σε τρίτους. 

7) Για κάθε όργανο ή ομάδα συναφών οργάνων του 
Εργαστηρίου ορίζεται ένας υπεύθυνος δοκιμών και με- 

τρήσεων από τα μέλη ΕΔΙΠ ή ΕΤΕΠ του Εργαστηρίου, με 
μεγάλη εμπειρία στη χρήση και λειτουργία του συνόλου 
των οργάνων του εργαστηρίου και εποπτεύεται από το 
αντίστοιχο υπεύθυνο μέλος ΔΕΠ. 

8) Ο υπεύθυνος κάθε οργάνου του Εργαστηρίου έχει 
την υποχρέωση να οργανώνει σεμινάρια ή ημερίδες εκ¬ 
παίδευσης στην αρχή κάθε ακαδημαϊκού εξαμήνου τα 
οποία θα παρακολουθούν οι ενδιαφερόμενοι (κυρίως 
μεταπτυχιακοί σπουδαστές και μέλη ΔΕΠ). Μετά το τέλος 
της εκπαίδευσης, κατά την κρίση του υπεύθυνου εκπαί¬ 
δευσης θα χορηγείται βεβαίωση επιτυχούς παρακολού¬ 
θησης και ικανότητας χειρισμού του οργάνου. 

9) Ο χειρισμός των οργάνων θα γίνεται από τον υπεύ¬ 
θυνο δοκιμών και μετρήσεων του οργάνου με υποστή¬ 
ριξη, εφόσον χρειάζεται, από τους ενδιαφερομένους, 
μετά την κατάλληλη εκπαίδευση τους στην αρχή του 
ακαδημαϊκού εξαμήνου. Ο χειρισμός των οργάνων επι¬ 
τρέπεται επίσης σε άλλους ερευνητές που έχουν ειδική 
επί των οργάνων αυτών εκπαίδευση και εξουσιοδότηση. 

10) Οι αιτήσεις για τη χρήση των οργάνων του ΟΕ 
αποστέλλονται ηλεκτρονικά από τα μέλη ΔΕΠ και εί¬ 
ναι αναρτημένες στην ιστοσελίδα του εργαστηρίου. Ο 
κάθε ενδιαφερόμενος χρήστης είναι υπεύθυνος για την 
επιλογή μεθόδου, την προετοιμασία του δείγματος και 
την αξιολόγηση, με επικουρία ή τεχνική καθοδήγηση 
του υπευθύνου δοκιμών και μετρήσεων καθώς και του 
υπεύθυνου μέλους ΔΕΠ του οργάνου, εφόσον απαιτείται. 

11) Το ΟΕ λειτουργεί τουλάχιστον τις εργάσιμες ημέρες 
και ώρες. Κατόπιν συνεννοήσεωςτου Διευθυντή του ΟΕ 
με τα αντίστοιχα μέλη ΔΕΠ και το προσωπικό του ΟΕ, 
ρυθμίζεται η χρήση των οργάνων εκτός των κανονικών 
ωρών εργασίας, μόνο από εκπαιδευμένα στο χειρισμό 
άτομα και με ευθύνη των υπεύθυνων μελών ΔΕΠ. 

12) Το Εργαστήριο ακολουθεί τους ειδικούς κανόνες 
ασφάλειας που περιλαμβάνονται στον Ενιαίο Κανονισμό 
Λειτουργίας Εργαστηρίων και Σπουδαστηρίων. 

13) Για την απρόσκοπτη λειτουργία του Εργαστηρίου 
και στα πλαίσια των παραπάνω άρθρων 4 και 5, ο Διευ¬ 
θυντής, σε συνεργασία με τα υπεύθυνα μέλη ΔΕΠ των 
οργάνων, προβαίνει ανά τρίμηνο σε προγραμματισμό 
των προς εκτέλεση εργασιών, με την ακόλουθη σειρά 
προτεραιότητας: 

α) διδακτικές ανάγκες μαθημάτων 

β) εκπόνηση διδακτορικών και διπλωματικών εργα¬ 
σιών 

γ) ερευνητικά προγράμματα, και 

δ) παροχή υπηρεσιών και συναφείς δραστηριότητες. 

14) Για κάθε όργανο του Εργαστηρίου κρατείται αρχείο 
αιτήσεων, μετρήσεων και ημερολόγιο οργάνου. Υπεύ¬ 
θυνος για την τήρηση των ανωτέρω καθώς και για το 
συντονισμό της εν γένει συντήρησης του εξοπλισμού 
του Εργαστηρίου είναι ο εκάστοτε υπεύθυνος δοκιμών 
και μετρήσεων, ο οποίος και ενημερώνει το Υπεύθυνο 
μέλος ΔΕΠ του οργάνου. 

15) Όλες οι τεχνικές εκθέσεις και δημοσιεύσεις που 
προκύπτουν από εργασίες πραγματοποιούμενες με 
χρήση του εξοπλισμού του Εργαστηρίου θα πρέπει να 
αναφέρουν το όνομα του Εργαστηρίου. 


16) Στο Οριζόντιο Εργαστήριο εντάσσεται ο ήδη υπάρ¬ 
χων εξοπλισμός, ο οποίος δεν ανήκει σε άλλο Εργαστή¬ 
ριο του ΕΜΠ και ο οποίος απαρτίζεται από τα παρακάτω 
επιστημονικά όργανα: 


Α/Α 

Έτος Κτήσης 

Όργανο 

1 

2011 

Φασματοσκοπία Επομπής 
Επαγωγικά Συζευγμένου 
Πλάσματος (ΙΈΡ-ΟΕ5) 

Μοντέλο Ορΐίηη3 7000 ϋν, 

ΡΕΒΚΙΝ ΕΙΜΕΒ 

2 

2011 

Συσκευή χώνευσης δειγμάτων με 
μικροκύματα Μοντέλο 5ΤΑΒΤ ϋ, 
ΜίΙθϊΐοπθ 

3 

2010 

Φασματομετρία Μάζας με 
Επαγωγικά Συζευγμένο Πλάσμα 
(ΙΈΡ-Μ5) 

Μοντέλο 7700 5θπθ5, ΑΟΙΕΕΝΤ 
ΤΕΈΗΝ0Ε06ΙΕ5 

4 

2008 

Υγρή Χρωματογραφία - 
Φασματομετρία Μάζας (ΕΈ/Μ5) 
Μοντέλο 500 - Μ5 ΙΈ Ιοη Τι^ρ, 
νΑΒΙΑΝ 

5 

2008 

Αέρια Χρωματογραφία - 
Φασματομετρία Μάζας (6Έ/Μ5) 
Μοντέλο 220 - Μ5 <3Έ Ιοη Τιτιρ, σε 
συνδυασμό με το ϊ/βγιβπ 450-ΰΈ, 
νΑΒΙΑΝ 

6 

2004 

Ηλεκτρονικό Μικροσκόπιο 
Σάρωσης (5ΕΜ) Μοντέλο Όυβηΐβ 
200, ΡΕΙ 

7 

1995 

Ανάλυση με περίθλαση Ακτινών 

X (ΧΒϋ) Μοντέλο 5ίθητθη5 ϋ5000 
με λυχνία Έυ Κβί, λ=1.5405 

Α, μονοχρωμάτορα γραφίτη, 
λογισμικό λειτουργίας ΟΙΡΒΑΈ 

Ρ1υ5 και βάση δεδομένων ΡϋΡ-2. 

8 

2001 

Ανάλυση με Φθορισμό Ακτινών 

X (ΧΒΡ) 

Μοντέλο Αάν3ηΐΧΡ, ΑΒΙ 
(παροπλίσθηκε λόγω βλάβης) 

9 

2001 

Ιοντική Χρωματογραφία (ΙΈ) 
Μοντέλο ΒίοίΈ, ϋΙΟΝΕΧ 

10 

2001 

Συσκευή μέτρησης Ολικού 
Άνθρακα (ΤΟΈ) 

Μοντέλο ΤΟΈ/ΤΝ πίιογο Ν/Έ, 
ΑΝΑίΥΤΙΈ ϋΕΝΑ (υπολειτουργεί 
λόγω βλάβης) 

11 

1995 

Φασματοσκοπία Επομπής 
Επαγωγικά Συζευγμένου 
Πλάσματος (ΙΈΡ-ΟΕ5) 

Μοντέλο ΙΙΙΐΓ30θ 138 ϋοόίη 

Υνοη (παροπλίσθηκε, μόνο για 
επίδειξη) 


Τα Όργανα και οι Διατάξεις του Εργαστηρίου είναι 
εγκατεστη μένα στους ακόλουθους χώρους της Σχολής: 

- Τα ΧΒΌ και ΧΒΡ είναι εγκατεστημένα στη στάθμη 
119.60, στους χώρους 210, 211. 

-Τα Ι_(Ι/Μ5,6ΚΙ/Μ5,1(1-16 καιΤΈ/ΤΝ, είναι εγκατεστημέ¬ 
να στη στάθμη 195.60 στο χώρο 167, το ΚΙΡ/ΟΕ5 και το 
Ι(ΙΡ/Μ5 στο χώρο 168 της ίδιας στάθμης στα νέα κτίρια 
της Σχολής (Β' Φάση) 

- Το 5ΕΜ/ΕΟΑΧ είναι εγκατεστημένο στη στάθμη 
195.60, στο χώρο 117. 

Άρθρο 6 

Πόροι-Εσοδα-Δαπάνες 

1) Οι οικονομικοί πόροι/έσοδα του Εργαστηρίου "Ορι¬ 
ζόντιο Εργαστήριο Ελέγχου Ποιότητας Διεργασιών και 
Προϊόντων" του Ε.Μ.Π προέρχονται από: 

α) πιστώσεις που προέρχονται από τις Δημόσιες Επεν¬ 
δύσεις ή τον Τακτικό Προϋπολογισμό, ή την ιδιαίτερη 
περιουσία του ιδρύματος και οι οποίες διατίθενται σε 
αυτό σύμφωνα με τις διατάξεις της κείμενης νομοθεσίας. 

β) Έσοδα από παροχή υπηρεσιών, σύμφωνα με τον 
Οδηγό Χρηματοδότησης και Διαχείρισης της ΕΔΕΙΛτου 
Ε.Μ.Π. 

γ) Έσοδα από συμμετοχή του Εργαστηρίου σε Ερευ¬ 
νητικά Προγράμματα. 

δ) Κληρονομιές, κληροδοτήματα, δωρεές και κάθε 
άλλη οικονομική ενίσχυση που προέρχεται από ημεδαπά 
ή αλλοδαπά φυσικά και νομικά πρόσωπα προς το Εθνικό 
Μετσόβιο Πολυτεχνείο για τους σκοπούς του Εργαστη¬ 
ρίου, εφόσον δεν διατίθενται με όρους που αντιβαίνουν 
στην αποστολή του Εργαστηρίου. 

ε) Έσοδα από κάθε άλλη πηγή, ύστερα από απόφαση 
της Γενικής Συνέλευσης της Σχολής Χημικών Μηχανικών. 

2) Οι δαπάνες αναλωσίμων και συντήρησης των ορ¬ 
γάνων θα χρεώνονται ανάλογα με τις εκτελούμενες με¬ 
τρήσεις. 

3) Ο Διευθυντής του Εργαστηρίου γνωστοποιεί στους 
Τομείς ανά εξάμηνο τη χρήση που έκαναν στα όργα¬ 
να. Στο τέλος κάθε έτους θα γίνεται απολογισμός των 
εργασιών που έγιναν στα όργανα του Εργαστηρίου 
προκειμένου να υπολογισθούν και να εξασφαλισθούν 
οι αναγκαίες πιστώσεις από τη Γενική Συνέλευση της 
Σχολής. Το ποσό που απαιτείται για την εκτέλεση των 
προπτυχιακών εργαστηριακών ασκήσεων παρακρατεί- 
ται κατά την κατανομή των χρημάτων στουςΤομείς και 
αποδίδεται στο Εργαστήριο. 

4) Στην περίπτωση μη προβλέψιμης σοβαρής βλάβης 
του εξοπλισμού του Εργαστηρίου, που συνεπάγεται υψη¬ 
λό κόστος, η απόφαση για την επισκευή ή όχι θα λαμ- 
βάνεται από τη Γενική Συνέλευση της Σχολής, η οποία 
θα είναι υπεύθυνη για την εξασφάλιση των αντίστοιχων 
κονδυλίων. 

5) Η δαπάνη χρήσης των οργάνων του Εργαστηρίου 
θα καθορίζεται βάσει κοστολογίου του κάθε οργάνου, 
το οποίο θα επικαιροποιείται κάθε χρόνο και θα ανακοι¬ 
νώνεται στουςΤομείς. 

6) Η χρέωση για παροχή υπηρεσιών προς τρίτους κα¬ 
θορίζεται βάσει τιμολογίου τον οποίο θα επικαιροποιεί- 
ται ανά τακτά χρονικά διαστήματα. 

7) Η κοστολόγηση και τιμολόγηση αποτελεί ευθύνη 
του Διευθυντή του Εργαστηρίου, πραγματοποιείται σε 
συνεργασία με τα υπεύθυνα μέλη ΔΕΠ των οργάνων και 
εγκρίνεται από τη Γενική Συνέλευση της Σχολής. 


Άρθρο 7 

Τηρούμενα Βιβλία και αρχεία 

Για τις ανάγκες Οριζόντιου Εργαστηρίου Ελέγχου Ποι¬ 
ότητας Διεργασιών και Προϊόντων της Σχολής Χημικών 
Μηχανικών Ε.Μ.Π τηρούνται αρχεία σε έντυπη ή/και ηλε¬ 
κτρονική μορφή, που αφορούν στις δραστηριότητες και 
στις παρεχόμενες υπηρεσίες του Εργαστηρίου.Τα βιβλία 
και τα αρχεία αυτά είναι: 

- Βαθμολόγιο φοιτητών 

- Βιβλίο περιουσιακών στοιχείων του Εργαστηρίου 

- Κατάλογος αντιδραστηρίων 

- Κατάλογος επιστημονικών βιβλίων, περιοδικών και 
οργάνων - Αρχείο ερευνητικών προγραμμάτων 

- Φάκελος οικονομικών στοιχείων για κάθε έτος 

- Αρχείο εκπαιδευτικής δραστηριότητας 

- Αρχείο τεχνικών εκθέσεων 

- Αρχείο προσωπικού 

Με απόφαση του Διευθυντή του Εργαστηρίου είναι 
δυνατό να ορίζεται αναγκαία η τήρηση και άλλων βιβλί¬ 
ων ή αρχείων, απαραίτητων για την εύρυθμη λειτουργία 
του Εργαστηρίου. 

Άρθρο 8 
Έναρξη ισχύος 

Η ισχύς της παρούσης αρχίζει απάτη δημοσίευση της 
στην Εφημερίδα της Κυβερνήσεως. 

Η πράξη αυτή να δημοσιευθεί στην Εφημερίδα της 
Κυβερνήσεως 

Αθήνα, 2 Φεβρουάριου 2018 
Ο Πρύτανης 
ΙΩΑΝΝΗΣ ΓΚΟΛΙΑΣ 


Αριθμ. 808 _ (3) 

Πράξη μεταβίβασης αρμοδιοτήτων του άρθρου 
54 του ν. 4485/2017 στην Επταμελή Επιτροπή 
Ερευνών και Διαχείρισης του Ειδικού Λογαρια¬ 
σμού Κονδυλίων Έρευνας του Πανεπιστημίου 
Κρήτης. 

Η ΟΛΟΜΕΛΕΙΑ ΤΗΣ ΕΠΙΤΡΟΠΗΣ ΕΡΕΥΝΩΝ 
ΚΑΙ ΔΙΑΧΕΙΡΙΣΗΣ ΤΟΥ ΕΙΔΙΚΟΥ ΛΟΓΑΡΙΑΣΜΟΥ 
ΚΟΝΔΥΛΙΩΝ ΕΡΕΥΝΑΣ ΤΟΥ 
ΠΑΝΕΠΙΣΤΗΜΙΟΥ ΚΡΗΤΗΣ 

Έχοντας υπόψη: 

1. Τις διατάξεις των άρθρων 9 παρ. 2, 13, 14 και 15 
του ν. 2690/1999 (ΦΕΚ 4599, τ. Α') «Κύρωση του Κώδικα 
Διοικητικής Διαδικασίας και άλλες διατάξεις» -Συλλογικά 
Όργανα της Διοίκησης (Συγκρότηση-Σύνθεση-Συνεδριά- 
σεις-Λειτουργία-Αποφάσεις), όπως τροποποιήθηκε και 
ισχύει. 

2. Τις διατάξεις του άρθρου 4 του ν. 3861 /2010 (Φ.Ε.Κ. 
112 τ. Α72010) «Ενίσχυση της διαφάνειας με την υπο¬ 
χρεωτική ανάρτηση νόμων και πράξεων των κυβερνη¬ 
τικών, διοικη τικών και αυτοδιοικητικών οργάνων στο 
διαδίκτυο «Πρόγραμμα Διαύγεια» και άλλες διατάξεις», 
όπωςτροποποιήθηκε, συμπληρώθηκε και ισχύει μετο ν. 
4210/2013 (ΦΕΚ 254/τ. Α'/21.11.2013), το ν. 4305/2014 
(ΦΕΚ 237/τ. Α /31.10.2014) και το π.δ. 28/2015 (ΦΕΚ 34/ 







Τεύχος Β'699/02.03.2018 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


8467 


τ. Α723.03.2015), καθώς και την κατ' εξουσιοδότηση 
αυτού εκδοθείσα υπ' αριθ. ΥΠΟΙΚ Δ6 1127865/ΕΞ2010/ 
30-09-2010 απόφαση. 

3. Το ν.δ. 87/1973 (ΦΕΚ Α' 159) «Περί ιδρύσεως Πανε¬ 
πιστημίων εις Θράκην και εις Κρήτην», το π.δ. 296/1973 
(Α'239) «περί καθορισμού του τίτλου και της έδρας του 
εν Κρήτη ιδρυθέντος Πανεπιστημίου, το ν.δ. 114/1974 
(Α'310) «Περί τροποποιήσεως και συμπληρώσεως του 
ν.δ. 87/1973 (ΑΊ59) και επεκτάσεως διατάξεων τινών 
αυτού εις άπαντα τα ΑΕΙ», το ν. 259/1976 (Α'25) «περί 
τροποποιήσεως και συμπληρώσεως των περί Πανεπι¬ 
στημίων Θράκης και Κρήτης κειμένων διατάξεων..», τις 
διατάξειςτου π.δ. 103/1983, (Α'48) καθώς και της λοιπής 
νομοθεσίας περί Πανεπιστημίου Κρήτης. 

4. Την υπ' αριθ. 15/02.03.2016 απόφαση του Συμβου¬ 
λίου του Ιδρύματος [Φ.Ε.Κ. 617/τ. Β708.03.2016 όπως 
ισχύει με το Φ.Ε.Κ. 774/τ. Β /22.03.2016 όπως ισχύει, με 
το Φ.Ε.Κ. 807/τ. Β /28.03.2016] περί έγκρισης απόφασης 
Πρύτανη για τον ορισμό Αναπληρωτών Πρύτανη στο 
Πανεπιστήμιο Κρήτης, μεταβίβαση αρμοδιοτήτων σε 
αυτούς και καθορισμός της σειράς αναπλήρωσης του 
Πρύτανη, καθώς και την υπ' αριθ. 07/06.03.2017 από¬ 
φαση του Συμβουλίου για τον ορισμό του Καθηγητή 
Παναγιώτη Τσακαλίδη ως Αναπληρωτή Πρύτανη Οικο¬ 
νομικού Προγραμματισμού, Υποδομών και Ανάπτυξης 
του Πανεπιστημίου Κρήτης, (Φ.Ε.Κ. 979/τ. Β723.03.2017) 
σε συνδυασμό με την υπ' αρ. 10991/1.9.2017 διαπιστωτι- 
κή πράξη του Πρύτανη για την μετονομασία του τίτλου 
των υπηρετούντων Αναπληρωτών Πρύτανη του Πανε¬ 
πιστημίου Κρήτης μετά την έκδοση του ν. 4485/2017 σε 
«Αντιπρυτάνεις» (ΑΔΑ 96ΤΛ469Β7Γ-ΘΚ3). 

5. Τις διατάξεις του άρθρου 53§5 του νόμου 
4485/04.08.2017 (ΦΕΚ 114/τ. Α704.08.2017) «Οργάνω¬ 
ση και λειτουργία της ανώτατης εκπαίδευσης, ρυθμίσεις 
για την έρευνα και άλλες διατάξεις», το οποίο ορίζει ότι: 
«Στο ειδικό αυτό επταμελές όργανο, μπορεί να μετα¬ 
βιβάζονται αρμοδιότητες του άρθρου 54» καθώς του 
άρθρου 54 του νόμου 4485/04.08.2017 «Αρμοδιότητες 
της Επιτροπής Ερευνών και Διαχείρισης του Ε.Λ.Κ.Ε.». 

6. Την υπ’ αρ. 27/5.1.2018 απόφαση του Πρύτανη του 
Πανεπιστημίου Κρήτης με θέμα: «Συγκρότηση της Επι¬ 
τροπής Ερευνών και Διαχείρισης του Ειδικού Λογαρια¬ 
σμού Κονδυλίων Έρευνας του Πανεπιστημίου Κρήτης, σε 
εφαρμογή των διατάξεων του ν. 4485/2017(Φ.Ε.Κ 114/ 
τ. Α704.08.2017)» (ΑΔΑ: ΨΝ5Σ469Β7Γ-ΛΞΞ). 

7. Τον Οδηγό Χρηματοδότησης και Διαχείρισης του 
Ειδικού Λογαριασμού Κονδυλίων Έρευνας του Πανεπι¬ 
στημίου Κρήτης, όπως ισχύει. 

8. Τη με αριθ. 5.1.2 απόφαση της υπ' αρ. 535/1.2.2018 
συνεδρίασης της Επιτροπής Ερευνών και Διαχείρισης 
του Ειδικού Λογαριασμού Κονδυλίων Έρευνας του Πα¬ 
νεπιστημίου Κρήτης με θέμα: «5.1.2 Συγκρότηση Επτα- 
μελούς Επιτροπής Ερευνών και Διαχείρισης του Ειδικού 
Λογαριασμού Κονδυλίων Έρευνας του Πανεπιστημίου 
Κρήτης, σε εφαρμογή των διατάξεων του ν. 4485/2017 
(Φ.Ε.Κ. 114/τ. Α704.08.2017)» (ΑΔΑ: ΩΖΦΙ469Β7Γ-8ΘΡ). 

9. Την ανάγκη ανάθεσης αρμοδιοτήτων στο Επταμε¬ 


λές Όργανο της Επιτροπής Ερευνών και Διαχείρισης για 
λόγους ευχερέστερης άσκησης των αρμοδιοτήτων της, 
οι οποίες απορρέουν από το άρθρο 54 του ν. 4485/2017. 

10. Τη σχετική Γνωμοδότηση του Νομικού Συμβούλου 
του Ειδικού Λογαριασμού Κονδυλίων Έρευνας, Εμμα¬ 
νουήλ Βοργιά. 

11. Το γεγονός ότι από την παρούσα απόφαση δεν 
προκαλείται δαπάνη σε βάρος του κρατικού προϋπο¬ 
λογισμού ούτε του προϋπολογισμού του Πανεπιστημίου 
Κρήτης, αποφασίζει: 

Την μεταβίβαση των αρμοδιοτήτων, όπως περιγρά- 
φονται στα εδάφια δ. έως ζ και θ έως ιδ. και το εδάφιο 
β' του στοιχείου στ που αναφέρει: «εγκρίνει τις αναμορ¬ 
φώσεις του προϋπολογισμού και τις χρηματοοικονομικές 
καταστάσεις» του άρθρου 54 του ν. 4485/2017, προς 
την Επταμελή Επιτροπή Ερευνών και Διαχείρισης του 
Πανεπιστημίου Κρήτης. 

Αναλυτικά προς το Επταμελές Όργανο μεταβιβάζονται 
οι εξής αρμοδιότητες: 

1. Εγκρίνει τις προτάσεις για τη χρηματοδότηση της 
εκτέλεσης ερευνητικών και λοιπών έργων, σύμφωνα με 
τον Οδηγό Χρηματοδότησης και Διαχείρισης του Ε.Λ.Κ.Ε. 

2. Εγκρίνει την ένταξη του προϋπολογισμού κάθε έρ¬ 
γου στον προϋπολογισμό του Ε.Λ.Κ.Ε., καθώς και την 
τροποποίηση του προϋπολογισμού των εντεταγμένων 
έργων. 

3. Εγκρίνει τις αναμορφώσεις του προϋπολογισμού και 
τις χρηματοοικονομικές καταστάσεις του Ε.Λ.Κ.Ε. 

4. Παρέχει κάθε αναγκαία ενημέρωση για τις δραστη¬ 
ριότητες του Ε.Λ.Κ.Ε. προς τον Πρύτανη και τη Σύγκλητο 
του Α.Ε.Ι. και προς τους φορείς του δημοσίου. 

5. Αποδέχεται τις κάθε είδους επιχορηγήσεις, χρημα¬ 
τοδοτήσεις, δωρεές και εισφορές τρίτων στον Ε.Λ.Κ.Ε. 
και καθορίζει τους ειδικότερους όρους αποδοχής και 
διάθεσής τους, όταν αυτοί δεν καθορίζονται από συμ¬ 
βατικές υποχρεώσεις. 

6. Αναζητεί πηγές χρηματοδότησης του Ε.Λ.Κ.Ε. και 
ενεργεί κάθε πράξη που είναι απαραίτητη για την εξα¬ 
σφάλιση πόρων. 

7. Χορηγεί υποτροφίες, σύμφωνα με τον Οδηγό Χρη¬ 
ματοδότησης του Ε.Λ.Κ.Ε. 

8. Προσλαμβάνει και απασχολεί προσωπικό για την 
υποστήριξη των έργων και προγραμμάτων που υλοποιεί 
ο Ε.Λ.Κ.Ε. 

9. Χορηγεί ταμειακές διαχειριστικές διευκολύνσεις σε 
προγράμματα και έργα, σύμφωνα με τον Οδηγό Χρημα¬ 
τοδότησης και Διαχείρισης του Ε.Λ.Κ.Ε. 

10. Διενεργεί κάθε αναγκαία πράξη για την εύρυθμη 
λειτουργία του Ε.Λ.Κ.Ε. και των έργων που αυτός υλο¬ 
ποιεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ηράκλειο, 2 Φεβρουάριου 2018 

Ο Πρόεδρος 

ΠΑΝΑΓΙΩΤΗΣ ΤΣΑΚΑΛΙΔΗΣ 

ΞΓ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας 
της Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο 
το οποίο αποτελεί δημόσια υπηρεσία η οποία υπάγεται στο Υπουργείο Διοικητικής Ανασυ¬ 
γκρότησης. Το Εθνικό Τυπογραφείο έχει επίσης την ευθύνη για την κάλυψη των εκτυπωτικών 
αναγκών του Δημοσίου, (ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ.9Γ με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΐ.9Γ 
ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 Πληροφορίες σχετικά με την λειτουργία 

ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά65ΐ<.6ϊ@6ϊ.9ΐ· 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος, τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) ννβΙπη35ΐθΐ'.βΙ@β1.9 | ' 

Παραλαβής Δημ. Υλης: (Ισόγειο, τηλ. 210 5279167,210 5279139) Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9>'3πηη3ΐ6·3@6ΐ·9 ι ' 


























